తెలంగాణలో మహిళా తహసీల్దార్ దారుణహత్య WATCH LIVE TV
భారత్ ఫస్ట్ ఛాయిస్ కీపర్ ఎవరు..? నో ధోని
రిటైర్మెంట్‌కి సిద్ధమవుతున్న ధోనీని భారత సెలక్టర్లు పక్కన పెట్టేస్తుండటంతో.. అతను ఫస్ట్ ఛాయిస్ వికెట్ కీపర్ రేసు నుంచి తప్పుకున్నాడు. ఇక మిగిలిన రిషబ్ పంత్, సాహా‌‌లో ఎవరు..?
Samayam Telugu | Updated:
Oct 29, 2019, 03:53PM IST
భారత్ ఫస్ట్ ఛాయిస్ కీపర్ ఎవరు..? నో ధోని
బంగ్లాదేశ్‌తో టీ20, టెస్టు సిరీస్‌ కోసం మొత్తం ముగ్గురు వికెట్ కీపర్లని భారత సెలక్టర్లు ఇటీవల ఎంపిక చేశారు. నవంబరు 3 నుంచి ప్రారంభంకానున్న మూడు టీ20ల సిరీస్‌‌కి రిషబ్ పంత్ , సంజు శాంసన్‌‌లకి అవకాశమిచ్చిన సెలక్టర్లు.. టెస్టు జట్టులో సాహాతో పాటు పంత్‌కీ ఛాన్సిచ్చారు. దీంతో.. టీమిండియా ఫస్ట్ ఛాయిస్ వికెట్ కీపర్ ఎవరు..? అంటే దిగ్గజ క్రికెటర్లు సైతం స్పష్టమైన సమాధానం చెప్పలేకపోతున్నారు.
Virat Kohli at the start of the series mentioned Wriddaman Saha's wicket keeping credentials are there for everyone… https://t.co/uirmVYCltG
&mdash; The CricViz Analyst (@cricvizanalyst) 1570855586000
వరల్డ్‌కప్ తర్వాత టీమిండియాకి దూరంగా ఉంటున్న ధోనీ ప్రస్తుతం ఈ వికెట్ కీపర్ రేసు నుంచి పక్కకి తప్పుకోగా.. సంజు శాంసన్ కీపర్‌గా ఇంకా భారత్ జట్టుకి రెగ్యులర్‌గా మ్యాచ్‌లు ఆడలేదు. కాబట్టి.. అతనూ రేసులో లేనట్లే. ఇక మిగిలిన రిషబ్ పంత్, సాహా మధ్య ప్రస్తుతం పోటీ నడుస్తోంది. పరిమిత ఓవర్ల క్రికెట్‌ని పూర్తిగా పక్కనపెట్టేసిన సాహా.. ప్రస్తుతం టెస్టులపై దృష్టి పెట్టి ఇటీవల దక్షిణాఫ్రికాపై సిరీస్‌లో వరుస డైవ్ క్యాచ్‌లతో ఆకట్టుకున్నాడు. దీంతో.. పంత్ టెస్టు తుది జట్టులో అవకాశం కోసం మరికొంతకాలం వేచి ఉండక తప్పదనే అభిప్రాయాలు వినిపిస్తున్నాయి. అయితే.. బంగ్లాదేశ్‌తో టెస్టుల్లో పంత్‌కి కూడా ఒక అవకాశమివ్వాలని కొందరు మాజీ క్రికెటర్లు డిమాండ్ చేస్తున్నారు.
Read More: బంగ్లాదేశ్‌తో టీ20, టెస్టు సిరీస్‌కి భారత్ జట్టు ప్రకటన
బంగ్లాదేశ్‌తో టెస్టు‌ల్లో తుది జట్టు ఎంపికపై ఆసక్తి నెలకొనగా.. సాహా, పంత్‌లో ఎవరు టెస్టుల్లో టీమిండియా ఫస్ట్ ఛాయిస్ వికెట్ కీపర్..? అనే ప్రశ్న తెరపైకి వచ్చింది. ఇదే ప్రశ్నని భారత్ జట్టు ఫీల్డింగ్ కోచ్ ఆర్. శ్రీధర్ ముందుంచగా.. ‘సాహా, పంత్‌ మధ్య పోలిక తేవడం సమంజసం కాదు. ఒకరేమో యువకుడు.. మరొకరు అనుభవశాలి. ఇంకా చెప్పాలంటే పంత్ టీమిండియా భవిష్యత్.. సాహా ప్రస్తుతం. ఇద్దరూ చాలా అద్భుతంగా కీపింగ్ చేస్తున్నారు’ అని తెలివిగా సమాధానమిచ్చాడు.